recursal/SuperWikiNEXT-32B huggingface dataset:
"மைக்கேல் ஹாக்" அல்லது "மைக்" (ஆங்கிலம்:Mykel A.G. "Hawke" Pierce) ( பிறப்பு : நவம்பர் 29, 1965) இவர் ஒரு ஓய்வு பெற்ற ஐக்கிய அமெரிக்க இராணுவ சிறப்புப் படை அதிகாரியாவார். இவருடைய மனைவி ரூத் இங்கிலாந்து, இவர் ஒரு பிரித்தானிய தொலைக்காட்சியில் செய்தி தொகுப்பாளர் மற்றும் நடிகை ஆவார்.

விளக்கம்
--------

மைக்கேல் ஹாக் மற்றும் இவரது மனைவி ரூத் இங்கிலாந்து இவர்கள் இருவரும் இணைந்து "டிஸ்கவ்ரி தொலைக்காட்சியில்" ஆண், பெண், காடு (Man, Woman, Wild) என்ற தொடர் நிகழ்ச்சியை நடத்திவருகின்றனர். இவர் அறிவியல் நியூயார்க் பல்கலைக்கழகத்தில் உயிரியல் பட்டம் மற்றும் கலிபோர்னியா பல்கலைக்கழகம் , சாண்டா பார்பராவில் உளவியல் , அறிவியல் முதுகலைப்பட்டம் ஒரு இளநிலை பட்டமும் பெற்றுள்ளார். இவர் 25 ஆண்டு காலம் போரிட்டில் மிக்கத் தேர்ந்தவர் எனவே மைக்கேல் ஹாக்குக்கு பச்சைத் தொப்பி (Green Beret) மற்றும் பின்னர் ஒரு குறிப்பிட்ட பட்டியலிடப்பட்டு இருந்த சிறப்புப் படைகளின் ஒரு தலைவராக செயல்ப்பட்டார். மேலும் இவர் ஜப்பானில் புகழ் பெற்ற கலைகளான அய்கிடோ மற்றும் யுடோ விர்க்கான கறுப்பு இடைவார் (Black Belts) ஈட்டியிருக்கிறார். மைக்கேல் ஹாக் மேலும் இவர் டிஸ்கவரி அலைவரிசையில் (Discovery Channel) ஒன் மேன் ஆர்மி (ஒரு ஆள் இராணுவம்), என்கின்ற தொடர் நிகழ்ச்சியை நடத்துகின்றார். சிறப்பு நடவடிக்கைகள், இராணுவ, சட்ட அமலாக்கம், மற்றும் தீவிர விளையாட்டு என பின்னணியிலிருந்து வீரர்களின், வேகம், வலிமை, மற்றும் உளவுத்துறை ஆகிய மூன்று பிரிவுகளில் போட்டியிடப்படும் இதில் வெற்றி பெறும் வீரர்களுக்கு பரிசாக பணம் மற்றும் ஒன் மேன் ஆர்மி என்ற பட்டமும் வழங்கப்படும். மேலும் ஹாக் விநோத வகை உணவுகளை பட்டியலிடுவதில் மிக சிறந்தவர். மற்றும் ஹாக் முதல் முறையாக நகைச்சுவை திரைப்படமான "டர்ட்டி சான்செஸ்: தி மூவி" (Dirty Sanchez: The Movie) என்கின்ற திரைப்படத்தை சொந்தமாக இயக்கியுள்ளார்.

புத்தகங்கள்
-----------

1) Hawke's Special Forces Survival Handbook: The Portable Guide to Getting Out Alive Running Press ( ஏப்ரல் 26 , 2011 ). ஐஎஸ்பிஎன் 978-0762440641.

2) Hawke's Green Beret Survival Manual Running Press ( சூன் 9, 2009 ). ஐஎஸ்பிஎன் 9780762433582

3) The Quick and Dirty Guide to Learning Languages Fast Paladin Press ( செப்டம்பர் 1 , 2000 ) ஐஎஸ்பிஎன் 978-1-58160-096-4 (புணைப் பெயர் ஏ.ஜி ஹாக்).

4) In the Dark of the Sun Pixel Dragon Designs ( ஆகஸ்ட் 24, 2010 ) ஐஎஸ்பிஎன் 978-0982931608 (திகில் கிம் மார்டின் இணை ஆசிரியராக).

விருதுகள் மற்றும் முத்திரைகள்
-----------------------------

Special Forces Tab

வெளியினைப்புகள்
---------------

* அதிகாரப்பூர்வ இணையதளம்  (ஆங்கிலத்தில்)
**திண்ணை** என்பது, மரபுவழி வீடுகள் மற்றும் அது போன்ற கட்டிடங்களில், வாயில் கதவுக்கு அருகிலோ அல்லது அவற்றின் உட்பகுதியில் சில இடங்களிலோ காணப்படுகின்ற மேடை போன்ற அமைப்புக்களாகும்.

அமைப்பு
-------

திண்ணைகள் இருக்கையாகப் பயன்படுவதனால், மனிதர்கள் காலைக் கீழே வைத்துக்கொண்டு இருப்பதற்கு வசதியாக ஏறத்தாழ ஒன்றரை அடி (45 ச.மீ) உயரத்தைக் கொண்டவையாக இருக்கின்றன. திண்ணைகளின் பின்பகுதி பெரும்பாலும் சுவரை அண்டியதாக இருக்கும். முன்பகுதி திறந்து இருப்பதுடன், திண்ணைக்கு மேல் அமைந்திருக்கும் கூரையைத் தாங்கும் தூண்களையும் கொண்டிருக்கும். இரண்டு திண்ணைகளுக்கு நடுவே வாயில் கதவை நோக்கிச் செல்லும் தாழ்வான நடைபாதை *நடை* என வழங்கப்படுகின்றது.

பயன்பாடு
--------

வீட்டின் எந்தப் பகுதியில் அமைந்திருந்தாலும், இருக்கையாகத் தொழிற்படுவதே இதன் முக்கியமான பயன்பாடாகும். இதனாலேயே இதனைச் சில இடங்களில் *குந்து* என அழைக்கின்றார்கள். *குந்து* என்பது இருத்தல் என்னும் பொருள் கொண்ட ஒரு சொல். இருப்பதற்கு மட்டுமன்றிப் படுத்து இளைப்பாறுவதற்கும் திண்ணை பயன்படுவதுண்டு. வடிவமைப்பு அடிப்படையில் திண்ணை, நடை ஆகியவற்றை உட்படுத்திய இரு வேறு மட்டங்களிலான தள அமைப்பு வேறு சில நன்மைகளையும் கொண்டுள்ளது. இவ்வமைப்பில் நடக்கும் பகுதி, இருத்தல், நடத்தல் போன்ற தொழிற்பாடுகளுக்கு உதவும் திண்ணையைவிடத் தாழ்ந்த மட்டத்தில் இருப்பதன் காரணமாக வெளியிலிருந்து நடந்து வருபவர்களின் கால்களோடு ஒட்டிக்கொண்டு வரக்கூடிய அழுக்குகள் திண்ணைகளில் சேராது அவை சுத்தமாக இருக்கக்கூடியதாக உள்ளது. 

### திண்ணைகளும் சமூக பண்பாட்டுப் பயன்பாடுகளும்

மரபுவழிக் கட்டிடங்களில் திண்ணைகள், சிறப்பாக வாயில் திண்ணைகள், பல்வேறு சமூக பண்பாட்டுச் செயற்பாடுகளைத் தம்முள் அடக்கியுள்ளன. கட்டிடங்களில், பெரும்பாலும் தனியார் வீடுகளில், தனிப்பட்ட பயன்பாட்டுக்கான உட்பகுதி, பொதுப் பயன்பாட்டுக்கான வெளிப்பகுதி என்பவற்றுக்கிடையே இடைநிலையில் அமைந்துள்ள இத் திண்ணைகள், இருவேறுபட்ட பயன்பாட்டுக் களங்களுக்கு இடையேயான மாறுநிலைப் பகுதிகளாகச் செயற்படுகின்றன. இதனால் இத் திண்ணைகள் மட்டுப்படுத்தப்பட்ட அளவில் வெளியார் பயன்பாட்டுக்கும் உதவுகின்றன.

திண்ணைகள் பயன்பாட்டிலுள்ள இடங்களில், குடும்பத்துடன் அதிகம் நெருக்கமில்லாத வெளியாரை உபசரித்தல், தொழில் ரீதியான வெளியார் தொடர்புகள் போன்றவற்றுக்கு இவை பயன்படுகின்றன. சிலவகையான தொழில்களில் ஈடுபட்டுள்ளவர்கள் தொழில் செய்யும் இடமாகவும் இவை பயன்படுகின்றன. முற்காலத்தில் சிறுவர்களுக்குக் கல்வி புகட்டும் இடமாகவும் இவை பயன்பட்டதுண்டு. *திண்ணைப் பள்ளிக்கூடம்*, *திண்ணைப் பேச்சு*, *திண்ணைத் தூங்கி* போன்ற சொற்றொடர்களிலிருந்து திண்ணை பயன்பட்ட முறை பற்றி அறிய முடிகின்றது.

சாலைகளை அண்டியுள்ள வீடுகளின் திண்ணைகள் பொதுவாகச் சாலைகளுக்குத் திறந்தே இருப்பது வழக்கமாதலால் பழங்காலத்தில் தூரப் பயணத்தில் ஈடுபட்டுள்ள வழிப்போக்கர்கள் தங்கிச் செல்வதற்கு உரிய இடமாகவும் இவை பயன்பட்டன. பழந் தமிழ் இலக்கியங்களில் இதற்கான சான்றுகளைப் பரவலாகக் காணமுடியும்.
இந்தியாவும் சப்பானும் காலம்காலமாக நல்லுறவுகளைப் பேணிவந்திருக்கின்றன. நூற்றாண்டுகளாக இந்தியாவும் சப்பானும் கலாச்சார பரிமாற்றங்களை பகிர்ந்துள்ளன. குறிப்பாக சப்பானின் முக்கிய சமயமான புத்த மதம் இந்தியாவில் பிறந்த புத்தரால் உருவாக்கபட்டதாலும் அதிக பிணைப்புகளை கொண்டுள்ளதற்கு ஒரு காரணமாக உள்ளது. இரண்டாம் உலகப்போரின் போது சப்பானின் இராணுவமும் சுபாசு சந்திர போசின் தலைமையில் துவங்கப்பட்ட இந்திய இராணுவத்துடன் கூட்டமைத்து பிரித்தானியப் படையை எதிர்த்தது. இந்தியாவின் கட்டமைப்புப் பணிகளுக்கு அதிகம் நிதியுதவி செய்யும் நாடுகளில் சப்பானும் முன்னிலையில் உள்ளது. தில்லி மும்பை இடையிலான தொழில்துறைக் கட்டமைப்புக்கு உதவியது.

சப்பானிய நிறுவனங்களான சோனி, டொயோட்டா, ஓண்டா போன்றவை இந்தியாவில் உற்பத்தி மையங்களை அமைத்துள்ளன. சப்பான் நிறுவனங்களுக்கு இந்தியா முக்கிய வியாபார சந்தையாக விளங்குகிறது. சப்பானின் கார் தயாரிப்பு நிறுவனமான சுசூக்கி இந்தியாவில் கூட்டு நிறுவனமாக மாருதி சுசூக்கி என்கிற பெயருடன் கார் தயாரிப்பு தொழிற்சாலையை நிறுவியுள்ளது.

வர்த்தக உறவுகள்
---------------

இந்தியாவும் ஜப்பானும் 2011-ல் ஒருங்கிணைந்த சுதந்திர வர்த்தக உடன்பாடு செய்துகொண்டன. ஆனால் அதன் பிறகும் இரு நாடுகளுக்கும் இடையிலான வர்த்தகம் அதிகரிக்கவில்லை.உதாரணமாக , 2012-13-ல் ஜப்பான் இந்தியா இடையிலான இருதரப்பு வர்த்தக மதிப்பு சுமார் ரூ. 1,11,660 பில்லியனாக இருந்தது. ஆனால், இது இந்தியாவின் மொத்த வர்த்தக மதிப்போடு ஒப்பிட்டால் 2.2% முதல் 2.5%தான். அதுவும் ஜப்பானின் மொத்த வர்த்தக மதிப்போடு ஒப்பிட்டால் வெறும் 1%தான்.

பாதுகாப்பு தொடர்பான உறவுகள்
---------------------------

2014 ஆம் ஆண்டு நடைபெற்ற இந்திய குடியரசு தின விழாவில் சிறப்பு விருந்தினராக ஜப்பான் பிரதமர் சின்சோ அபே கலந்துகொண்டார். அவர் வருகையின்போது எடுக்கப்பட்ட முடிவுகளில், ‘ஜப்பானில் புதிதாக நிறுவப்பட்டுள்ள தேசியப் பாதுகாப்பு ஆணையத்துடன் இந்திய தேசியப் பாதுகாப்பு ஆலோசகர் அடிக்கடி ஆலோசனை கலப்பது’ என்ற முடிவும் அடங்கும். இந்தியக் கடற்படையும் ஜப்பானியக் கடற்படையும் 2013-ல் சென்னை அருகில் கடலில் கூட்டாகப் போர்ப் பயிற்சியில் ஈடுபட்டன. இம்மாதிரியான கூட்டுப் போர் ஒத்திகைகளை இனி தொடர்ந்து அடிக்கடி மேற்கொள்ளும் முடிவும் எடுக்கப்பட்டது.

மேற்கோள்கள்
-----------

1. 1 2 3  "பொருளாதாரம் நட்பாதாரம்!". 31 சனவரி 2014. பார்க்கப்பட்ட நாள் 1 பெப்ரவரி 2014. `{{cite web}}`: Check date values in: `|accessdate=` (help)
2. ↑  "ஜப்பான் பிரதமர் ஷின்சோ அபே நாளை இந்தியா வருகை". பார்க்கப்பட்ட நாள் 1 பெப்ரவரி 2014. `{{cite web}}`: Check date values in: `|accessdate=` (help)

வெளியிணைப்புகள்
---------------

* ஜப்பான்-இந்தியா உறவுகள் ஜப்பான் வெளிவிவகாரத்துறை அமைச்சு
* Japan keen on stepping up ties with India

| * பா
* உ
* தொ
இந்திய வெளியுறவுக் கொள்கை |
| --- |
| ஆசியா | ஜப்பான் |
| அமெரிக்கா | அமெரிக்க ஐக்கிய நாடு |
| பிரச்சினைகள் | இந்திய சீனப் போர் |
| தொடர்புடைய கட்டுரைகள் | தூதரகங்களின் பட்டியல், இந்தியா |
| * பா
* உ
* தொ
நடுநிலக்கடல், மத்திய கிழக்கு மற்றும் ஆப்பிரிக்க களம் |
| --- |
| வடக்கு ஆப்பிரிக்கா – கிழக்கு ஆப்பிரிக்கா – மேற்கு ஆப்பிரிக்கா – நடுநிலக்கடல் சண்டை – ஜிப்ரால்ட்டர் – மால்டா முற்றுகை – டாக்கார் – பால்கன் போர்த்தொடர் – காபோன் – ஈராக் – சிரியா-லெபனான் – மடகாஸ்கர் –பஹ்ரைன்  – பாலஸ்தீனம் – ஈரான் – இத்தாலியப் போர்த்தொடர் – டோடிக்கனீசு  – தெற்கு பிரான்சு |

**டாக்கார் சண்டை** என்பது இரண்டாம் உலகப் போரில் செனெகல் நாட்டின் துறைமுகமான டாக்கார் நகரைக் கைப்பற்ற நேச நாடுகள் மேற்கொண்ட ஒரு சண்டை. பெப்ரவரி 1940 இல் நடைபெற்ற இது மெனஸ் நடவடிக்கை என்று குறிப்பெயரிடப்பட்டிருந்தது.

ஜூன் 1940 இல் பிரான்சு சண்டையில் தோல்வியடைந்த பிரான்சு நாசி ஜெர்மனியிடம் சரணடைந்தது. பிரெஞ்சு அரசியல்வாதிகளில் ஒரு பகுதியினர் நாசி ஜெர்மனியுடன் ஒத்துழைத்து அதன் ஆதரவுடன் விஷி அரசை உருவாக்கினர். இதனை ஏற்றுக் கொள்ளாத மற்றொரு பிரிவினர் சார்லஸ் டி கோல் தலைமையில் நாடுகடந்த விடுதலை பிரான்சு அரசை உருவாக்கினர். ஆசியா மற்றும் ஆப்பிரிக்காவிலிருந்த பிரெஞ்சு காலனிகள் அனைத்தும் இவ்விரு தரப்புகளுள் ஏதேனும் ஒன்றுக்கு ஆதரவு தெரிவித்தன. அவ்வாறு பிரெஞ்சு மேற்கு ஆப்பிரிக்கா (தற்போதைய செனெகல்) விஷி ஆதரவாளர்களின் கட்டுப்பாட்டில் இருந்தது. அதனைக் கைப்பற்றி தங்கள் கட்டுப்பாட்டில் கொண்டுவர விடுதலை பிரெஞ்சுப் படைகளும் நேச நாடுகளும் விரும்பின. இதற்காக ஒரு குறிக்கோள் படைப்பிரிவு பிரெஞ்சு மேற்கு ஆப்பிரிக்காவுக்கு அனுப்பப்பட்டது. செப்டம்பர் 23, 1940 அன்று செனெகலின் தலைநகர் டாக்கார் நகரை அடைந்த இக்குறிக்கோள் படைப்பிரிவின் போர்க்கப்பல்கள் அந்நகரைத் தாக்கத் தொடங்கின. அடுத்த இரு நாட்கள் டாக்கார் நகரின் விஷி பாதுகாவல் படைகளுக்கும் நேச நாட்டுப் படைகளுக்குமிடையே சண்டை நிகழ்ந்தது. டாக்கார் நகரைக் கைப்பற்றும் முயற்சியை விஷி படைகள் முறியடித்து விட்டன. சேதமடைந்த கப்பல்களுடன் நேச நாட்டுக் குறிக்கோள் படை திரும்பி விட்டது.

மேற்கோள்கள்
-----------
| * பா
* உ
* தொ
வடக்கு ஆப்பிரிக்கப் போர்முனை |
| --- |
| மேற்குப் பாலைவனப் போர்த்தொடர் – பான் முனை – அலெக்சாண்ட்ரியா – காட்டாபுல்ட் – பூகாரூன் முனை – டார்ச் – காசாபிளாங்கா – லியாட்டே துறைமுகம் – துனிசியா |

**அலெக்சாந்திரியா திடீர்த் தாக்குதல்** (*Raid on Alexandria*) என்பது இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த திடீர்த் தாக்குதல். நேச நாட்டுக் கட்டுப்பாட்டில் இருந்த அலெக்சாந்திரியா துறைமுகத்தைத் தாக்கிய இத்தாலிய அதிரடிப் படை வீரர்கள், அங்கு நிறுத்தப்பட்டிருந்த இரு போர்க்கப்பல்களை மூழ்கடித்தனர்.

வடக்கு ஆப்பிரிக்கப் போர் முனையில் மேற்குப் பாலைவனப் போர்த்தொடர் நடந்து கொண்டிருந்த போது, இரு தரப்பினருக்கும் நடுநிலக்கடல் வழியாக தளவாடங்கள் அனுப்பப்பட்டன. எனவே நடுநிலக்கடலைக் கட்டுப்பட்டுத்த இத்தாலியக் கடற்படைக்கும் பிரிட்டானியக் கடற்படைக்கும் கடும் சண்டை நிகழ்ந்து வந்தது. நடுநிலக்கடலில் அமைந்துள்ள மால்டா தீவு தளத்திலிருந்து இத்தாலிய சரக்குக் கப்பல் கூட்டங்களை பிரிட்டானியக் கடற்படையும் வான்படையும் தாக்கி வந்தன. பிரிட்டானியக் கடற்படையின் இன்னொரு பிரிவு அலெக்சாந்திரியா துறைமுகத்திலிருந்து அச்சு நாட்டுக் கடற்படையினைத் தாக்கி வந்தது. இதனால் அலெக்சாந்திரியா துறைமுகத்தை இரகசியமாகத் தாக்கி அங்கு நிறுத்தப்பட்டுள்ள கப்பல்களை மூழ்கடிக்க இத்தாலியர்கள் திட்டமிட்டனர்.

டிசம்பர் 19, 1941ல் ஸ்கிரே (Scire) என்ற நீர்மூழ்கிக் கப்பல் மூலம் மூன்று மாந்தரியக்க நீர்மூழ்கிக் குண்டுக்கள் அலெக்சாந்திரியா வர்த்தகத் துறைமுகத்தின் மீது ஏவப்பட்டன. துறைமுகத்திலிருந்து 2.1 கிமீ தொலைவில் இவை கடலில் ஏவப்பட்டன. ஒவ்வொரு நீர்மூழ்கிக் குண்டுவிலும் இரு மாலுமிகள் இருந்தனர். அலெக்சாந்திரியா வர்த்தகத் துறைமுகத்தை அடைந்து அருகிலிருந்த பிரிட்டானியக் கடற்படைத் தளத்தினுள் இரகசியமாக புகுந்த அவர்கள் அங்கிருந்த கப்பல்களின் அடிப்பகுதியில் கண்ணி வெடிகளைப் பொருத்தினர். இக்கண்ணி வெடிகள் வெடித்ததால் எச். எம். எசு வேலியண்ட், எச். எம். எஸ் குயின் எலிசபெத் என்ற இரு பிரிட்டானிய போர்க்கப்பல்கள் மூழ்கின. மேலும் நார்வே நாட்டு எரிபொருள் தாங்கிக் கப்பலான சகோனாவும், பிரிட்டானிய டெஸ்டிராயர் ரக போர்க்கப்பல் எச். எம். எசு ஜெர்விஸ் ஆகியவை பெரும் சேதமடைந்தன. இத்தாக்குதலில் ஈடுபட்ட ஆறு இத்தாலிய மாலுமிகளும் கைது செய்யப்பட்டனர். இத்தாக்குதலின் வெற்றியால் கிழக்கு நடுநிலக் கடல் பகுதியில் இத்தாலிய கடற்படையின் கை ஓங்கியது. அடுத்த ஆறு மாத காலத்துக்கு இப்பகுதியில் இத்தாலிக்கு கடல் ஆளுமை கிட்டியது. இதனால் வடக்கு ஆப்பிரிக்கப் போர்முனையிலிருந்த அச்சுப் படைகளுக்கு தளவாடங்கள் தடையின்றி கடல் வழியாக அனுப்பப்படலாயின.
**நைபியு ரியோ** (Neiphiu Rio, பிறப்பு 1950) இந்திய வடகிழக்கு மாநிலமான நாகாலாந்தின் தற்போதைய முதலமைச்சர். இவர் முதலமைச்சராக மார்ச்சு 6,2003 முதல் சனவரி 3,2008 வரையும் பின்னர் மார்ச்சு 12,2008 முதல் நடப்பு முதல்வராகவும் உள்ளார்.

இவர் கோகிமா மாவட்டத்திலுள்ள துபெமா கிராமத்தில் குயோலோலி ரியோவிற்குப் பிறந்தவர். தனது இளமைக் கல்வியை கோகிமா பாப்டிஸ்ட் ஆங்கிலப் பள்ளியிலும் புரூலியா சைனிக் பள்ளியிலும் கற்றார்.

ரியோ நாகாலாந்து மக்கள் முன்னணியின் உறுப்பினர். பாரதிய ஜனதா கட்சியின் மாநில கிளையுடனும் பிற நாகாலாந்து வட்டார கட்சிகளுடனும் "**நாகாலாந்து சனநாயக கூட்டணி**" என்ற கூட்டணி அமைத்து 2003ஆம் ஆண்டு நடந்த சட்டப்பேரவைத் தேர்தல்களில் வென்றார். இது பத்தாண்டுகளாக தொடர்ந்து வந்த காங்கிரசின் ஆட்சியை முடிவுறச் செய்தது. ரியோ முன்னதாக காங்கிரசு கட்சியில் இருந்தபோது எஸ். சி. ஜமீரின் தலைமையில் அமைந்திருந்த காங்கிரசு ஆட்சியில் மாநில உள்துறை அமைச்சராக இருந்தார்.

சனவரி 3,2008 அன்று இவரது ஆட்சி நடுவண் அரசால் கலைக்கப்பட்டு குடியரசுத் தலைவர் ஆட்சி விதிக்கப்பட்டது. இதனை அடுத்து நடந்த தேர்தல்களில் இவரது கட்சி தனிப்பெரும் கட்சியாக வென்று கூட்டணியின் தலைவர் என்ற முறையில் ஆளுநரால் அரசமைக்க அழைக்கப்பட்டார். மீண்டும் மாநில முதல்வராக மார்ச்சு 12,2008 அன்று பொறுப்பேற்றார்.

2023 நாகாலாந்து சட்டமன்றத் தேர்தல்
----------------------------------

2023 நாகாலாந்து சட்டமன்றத் தேர்தலில் மொத்தமுள்ள 60 தொகுதிகளுக்கான வாக்கு எண்ணிக்கை 2 மார்ச் 2023 அன்று நடைபெற்றது. ஆளும் வடகிழக்கு ஜனநாயகக் கூட்டணி ஆட்சி அமைக்க தேவையான 37 தொகுதிகளைக் கைப்பற்றியது. அதில் தேசியவாத ஜனநாயக முற்போக்கு கட்சி 25 தொகுதிகளையும்; பாரதிய ஜனதா கட்சி 12 தொகுதிகளையும் கைப்பற்றியது.பாரதிய ஜனதா கட்சி கட்சி கூட்டணியுடன் தேசியவாத ஜனநாயக முற்போக்கு கட்சி தலைவர் நைபியு ரியோ தலைமையிலான அமைச்சரவை 7 மார்ச் 2023 அன்று பதவியேற்றது.

மேற்கோள்கள்
-----------

1. ↑  "Rio hints at going to court" பரணிடப்பட்டது 2008-01-07 at the வந்தவழி இயந்திரம், *The Hindu*, January 6, 2008.
2. ↑  Nagaland Assembly Election Party Wise Result
3. ↑  Neiphiu Rio may take oath as Nagaland CM on March 7

வெளியிணைப்புகள்
---------------

* Profile பரணிடப்பட்டது 2005-04-03 at the வந்தவழி இயந்திரம் at Nagaland NIC.
**எம். எஸ். குருபாதசாமி** (M. S. Gurupadaswamy) (8 சனவரி 1923 – 10 மே 2011) இந்திய அரசியல்வாதி ஆவார். இவர் டிசம்பர் 1989 முதல் நவம்பர் 1990 முடிய இந்திய மாநிலங்களவைத் தலைவராகவும், மார்ச் 1971 முதல் ஏப்ரல் 1972 மற்றும் சூன் 1991 முதல் சூலை 1991 முடிய இரண்டு முறை மாநிலங்களவை எதிர்கட்சித் தலைவராகவும் பதவி வகித்தவர்.

அரசியல்
-------

எம். எஸ். குருபாதசாமி பல இந்திய விடுதலை இயக்கங்களில் பங்கெடுத்துச் சிறை சென்றவர். இந்தியப் பிரிவினைக்குப் பின்னர் விவசாய தொழிலாளர் மக்கள் கட்சியில் இணைந்து, 1952-இல் மைசூர் மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார்.
விவசாய தொழிலாளர் மக்கள் கட்சி 1952-இல் சோசலிஸ்ட் கட்சியுடன் இணைந்ததால், குருபாதசாமி சோசலிஸ்ட் கட்சியின் நாடாளுமன்றத் தலைவராகத் தேர்ந்தெடுக்கப்பட்டார்.

குருபாதசாமி 1966 முதல் 1992 முடிய நான்கு முறை நாடாளுமன்ற மக்களவை உறுப்பினராக தேர்ந்தெடுக்கப்பட்டவர்.

1967 – 1969 முடிய இந்திரா காந்தியின் முதல் அமைச்சரவையில் 1967 – 1969 முடிய வேளாண்மை மற்றும் உணவு அமைச்சராக இருந்தவர்.

1969-இல் இந்திய தேசிய காங்கிரசு கட்சி இரண்டாக பிளவுண்ட போது, குருபாதசாமி இந்திராகாந்தி அமைச்சரவையிலிருந்து வெளியேறி, மக்களவை எதிர்கட்சித் தலைவராக பணியாற்றினார். ஜனதா கட்சியின் நிறுவனத் தலைவர்களில் ஒருவர் குருபாதசாமி ஆவார்.

வி. பி. சிங் அமைச்சரவையில் குருபாதசாமி பெட்ரோலியத்துறை அமைச்சராக 1989 முதல் 1990 முடிய பதவி வகித்தார்.

மேற்கோள்கள்
-----------

1. 1 2 3 4 5 6 7  "M. S. Gurupadaswamy passes away". *The Hindu*. 10 May 2011 இம் மூலத்தில் இருந்து 14 மே 2011 அன்று. பரணிடப்பட்டது... பார்த்த நாள்: 22 March 2013.
2. ↑  "Former Union Minister M. S. Gurupadaswamy dies of heart attack". *The Economic Times*. 10 May 2011.. பார்த்த நாள்: 22 March 2013.
3. ↑  "Rajya Sabha Members' Biographical Sketches 1952 - 2003" (PDF). Rajya Sabha Secretariat, Parliament House, New Delhi.
நீர்மூழ்கிக் குண்டொன்று கப்பலிருந்து ஏவப்படும் காட்சி
நீரின் மேற்பரப்புக்கு மேலிருந்தோ அல்லது நீருக்கடியிலிருந்து ஏவப்பட்டு நீருக்கடியில் தானாக உந்திச் சென்று இலக்கைத் தாக்ககூடிய கணை **நீர்மூழ்கிக் குண்டு** (டொர்பீடோ) எனப்படுகிறது. இந்நீர்மூழ்கிக் குண்டுகள் இலக்கைத் தொட்டவுடன் அல்லது இலக்கை அண்மித்தவுடன் வெடிக்கக் கூடியன. நீர்கண்ணிகள் நீர்மூழ்கிக் குண்டை ஒத்தனவாயினும் இவை தானாக உந்திச் செல்லும் ஆற்றலைக் கொண்டிருப்பதில்லை. இவை கப்பல்கள் நீர்மூழ்கிக் கப்பல்கள், வான்கலங்கள் எனப் பலதரப்பட்ட இடங்களிலிருந்து ஏவப்படக்கூடியவாறு வடிவமைக்கப்பட்டுள்ளன. தொடக்கத்தில் கப்பல்களுக்கு எதிராக நீர்மூழ்கிக் குண்டுகள் பயன்படுத்தப்பட்டாலும் தற்போது நீர்மூழ்கிக் கப்பல்களுக்கெதிராகவே முக்கியமாக பயன்படுத்தப்படுகிறது.

வரலாறு
------

பிரிட்டனைச் சேர்ந்த இராபர்ட் ஒயிட்ஹெம் என்பவர் 1866-ஆம் ஆண்டு டார்பிடோ என்ற கடற்போர் ஆயுதத்தைக் கண்டுபிடித்தார். அது சுருட்டு போன்று நீண்ட வடிவம் கொண்ட தானியங்கி குண்டு.
நீருக்கடியில் அதிவேகமாகச் செல்லக் கூடியது. தற்போது அதில் பல சீர்திருத்தங்கள் செய்யப்பட்டுள்ளன. நவீன டார்பிடோ, எதிரிகளின் கப்பல்களையும் நீர்மூழ்கிக் கப்பல்களையும் சில நிமிடப் பயணத்தில் அழித்து விடும் வல்லமை படைத்தவை.

அமைப்பு
-------

டார்பிடோவின் பின்பகுதியில் வெடிமருந்து வைக்கப்பட்டிருக்கும். முன்பகுதியில், சதுர அங்குலத்துக்கு 20 ஆயிரம் கிலோ அழுத்தத்தைத் தாங்கக்கூடிய காற்றுக் கலன்கள் உள்ளன. நடுப்பகுதியில் கியர், சார்ஜிங் வால்வு, ஸ்டாப் வால்வு போன்ற கருவிகள் உள்ளன. வால்பகுதிதான் மிகவும் முக்கியமானது. இங்குதான் என்ஜின், ஸ்டியரிங், டார்பிடோவை இயக்கும் எரிபொருள் ஆகியவை உள்ளன. அதன் இயக்கத்தைக் கட்டுப்படுத்துவதற்குத் தேவையான நுண்ணிய கருவிகளும் இப்பகுதியில்தான் இருக்கும்.

தாக்கம்
-------

நீருக்கடியில் அதிவேகமாகப் பாய்ந்து சென்று நிர்ணயிக்கப்பட்ட இலக்கான கப்பலையோ, நீர்மூழ்கிக் கப்பலையோ ஊடுருவித் தாக்கும். தாக்கிய வேகத்திலேயே இது வெடிக்கும். இதனால் அந்தக் கப்பலும் பெரும்பாதிப்புக்குள்ளாகும். டார்பிடோவின் அளவுக்கு ஏற்ப அதனால் ஏற்படும் பாதிப்பும் அதிகமாக இருக்கும். முழுக் கப்பலையுமே அழித்துவிடக் கூடிய சக்தி வாய்ந்த டார்பிடோக்களும் உள்ளன.

வகைகள்
------

நவீன நீர்மூழ்கிக் குண்டுகளை

* நேர்கோட்டில் பயணிப்பன
* தானியக்கமாக (இலக்கின் வெப்பத்தைக் கொண்டு) இலக்கை அடையக் கூடியன
* கம்பி மூலம் கட்டுப்படுத்தக் கூடியன என வகைப் படுத்தலாம்.

மேற்கோள்கள்
-----------
**உலர்தாவரக சுட்டுநூல்** (*Index Herbariorum*) என்பது பல நாடுகளில் இருக்கும் உலர் தாவரங்களைக் குறித்த பெயர்விவரங்கள் அடங்கிய நூல் ஆகும். ஒவ்வொரு உலர்தாவரங்களில் பணியாற்றும் பணியாளர்கள், ஆய்வாளர்கள், அறிஞர்கள் குறித்தவைகள் ஒரே நூலில் இருப்பது, மேலும் அதே நூலின் விவரங்கள், ஒரு இணைய ஆவணமாக, தேடும் வசதியோடு இருக்கும் போது, எளிதாக ஒரு ஆய்வாளர் தேடி எடுக்க இயலுகிறது. 1952 முதல் 1974 வரை ஆறு பதிப்புகளில் இந்த உலர் தாவரக நூல் வந்துள்ளது. இந்த ஆறு பதிப்புகளுக்கான நிதி வசதியை தாவர வகைப்பாட்டியலுக்கான பன்னாட்டு கூட்டமைப்பு (International Association for Plant Taxonomy) வழங்கியது. 1997 ஆம் ஆண்டு, இந்நூலின் விவரங்கள் இணையத்தின் வழி அணுகலைப் பெற்றன. இதனைத் தொடர்ந்து அமெரிக்கா ஐக்கிய நாட்டிலுள்ள நியூயார்க் தாவரவியல் பூங்கா, இப்பதிப்புகளைப் பேணும் பொறுப்பினை ஏற்றது. குறிப்பாக 6, 7, 8 பதிப்புகளைத் தொகுக்கும் பணியில், இத்தாவரவியல் பூங்காவின் இயக்குநராக இருந்த பாட்ரிக்கா என்ற பெண்மணி சிறந்த பணிகளைச் செய்தார்.

மேற்கோள்கள்
-----------

1. ↑  "Index Herbariorum". sweetgum.nybg.org. பார்க்கப்பட்ட நாள் 3 ஏப்பிரல் 2024.
**ஜெயவந்திபென் மேத்தா** (*Jayawantiben Mehta*)(20 திசம்பர் 1938 - 7 நவம்பர் 2016) என்பவர் இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினராக இருந்தார்.

மாநகர உறுப்பினர்
----------------

ஜெயவந்திபென் மேத்தா 1962-ல் அரசியலில் நுழைந்தார். 1968-ல் நடைபெற்ற பெருநகரமும்பை மாநகராட்சி தேர்தலில் போட்டியிட்டு பகுதி உறுப்பினராகத் தேர்ந்தெடுக்கப்பட்டார். தொடர்ந்து, மீண்டும் தேர்ந்தெடுக்கப்பட்டு, 10 ஆண்டுகள் மாநகராட்சி உறுப்பினராகப் பணியாற்றினார்.

சட்டமன்ற உறுப்பினர்
-------------------

1975-ல் பிரகடனப்படுத்தப்பட்ட அவசரநிலையின் போது, ஜெயவந்திபென் மேத்தா 19 மாதங்கள் சிறையிலிருந்தார். ஜெயவந்திபென் 1978-ல் மகாராட்டிர சட்டமன்றத்திற்கு ஓபரா ஹவுஸ் தொகுதியிலிருந்து தேர்ந்தெடுக்கப்பட்டு 1985 வரை இரண்டு முறை பணியாற்றினார்.

மக்களவை உறுப்பினர்
------------------

1989-ல் ஜெயவந்திபென் மேத்தா முதன்முதலில் மக்களவைக்கு தேர்ந்தெடுக்கப்பட்டார். பின்னர் 1996 மற்றும் 1999ஆம் ஆண்டுகளில் இவர் மீண்டும் தேர்ந்தெடுக்கப்பட்டார். 1999 முதல் 2004 வரை வாஜ்பாய் அரசாங்கத்தில் மின்துறை அமைச்சராக இருந்தார்.

ஜெயவந்திபென் மேத்தா 1989-ல் ஒன்பதாவது மக்களவையில் வடகிழக்கு மும்பை மக்களவைத் தொகுதியினையும், 1996 மற்றும் 1999-ல் 11வது மற்றும் 13வது மக்களவையில் தெற்கு மும்பை மக்களவைத் தொகுதியினையும் பிரதிநிதித்துவப்படுத்தினார்.

பாஜக பணி
--------

ஜெயவந்திபென் 1991 முதல் 1995 வரை பாஜகவின் மகளிர் அணித் தலைவராகவும், 1993 முதல் 1995 வரை பாரதிய ஜனதா கட்சியின் துணைத் தலைவராகவும் பணியாற்றினார்.

மேற்கோள்கள்
-----------

1. ↑  "Former Union minister Jayawantiben Mehta passes away". *The New Indian Express*. 7 November 2016. பார்க்கப்பட்ட நாள் 7 November 2016.

வெளியிணைப்புகள்
---------------

* அதிகாரப்பூர்வ இணையதளம்
* உறுப்பினரின் பயோப்ரோஃபைல்
**ஜூடித் சுமின்வா துலுகா** (*Judith Tuluka*) என்பவர் காங்கோ அரசியல்வாதி ஆவார். இவர் காங்கோ மக்களாட்சிக் குடியரசின் பிரதமராகக் குடியரசுத் தலைவர் பெலிக்சு சிசெகெடியால் 1 ஏப்ரல் 2024 அன்று நியமிக்கப்பட்டார். இந்த பதவியினை ஏற்கும் முதல் பெண்மணி துலுகா ஆவார். இவரது அரசினை தேசிய சட்டமன்றம் அங்கீகரிக்கப்படும் வரை இவர் பிரதமராக நியமிக்கப்பட்டுள்ளார். இவரது நியமனத்திற்கு முன்பு துலுகா லுகோண்டே அமைச்சரவையில் திட்டமிடல் அமைச்சராக இருந்தார்.

சுமின்வா பிரசல்சு பிரி பல்கலைக்கழகத்தில் பயன்பாட்டுப் பொருளாதாரத்தில் முதுகலைப் பட்டமும், வளரும் நாடுகளில் வேலை குறித்த கூடுதல் ஆய்வுகளின் பட்டயப்படிப்பும் முடித்துள்ளார்.

ஐக்கிய நாடுகள் வளர்ச்சித் திட்டம் உள்ளிட்ட ஐக்கிய நாடுகளின் நிறுவனங்களில் சேருவதற்கு முன்பு துலுகா வங்கித் துறையில் பணியாற்றினார். இவர் நாட்டின் கிழக்கில் ஒரு சமூக ஆதரவு திட்டத்தில் தேசிய நிபுணராக இருந்தார். பின்னர் நிதிநிலை அமைச்சகத்தில் பணியாற்றினார். இதன் பின்னர் குடியரசுத் தலைவரின் மூலோபாய கண்காணிப்புக் குழுவின் துணை ஒருங்கிணைப்பாளராக ஆனார்.

சுமின்வா 24 மார்ச் 2023 அன்று பிரதமர் சாமா லுகோண்டே அரசாங்கத்தில் திட்டமிடல் அமைச்சராக நியமிக்கப்பட்டார்.

மேற்கோள்கள்
-----------

1. ↑  "Judith Suminwa Tuluka devient la première femme Première ministre de la RDC". *lebaobab.net* (in பிரெஞ்சு). 1 April 2024.
2. ↑  "RDC : Judith Suminwa Tuluka nommée Première ministre". *RTBF* (in பிரெஞ்சு). பார்க்கப்பட்ட நாள் 1 April 2024.
3. ↑  "RDC-Sama Lukonde II : ce qu'il faut savoir de Judith Tuluka Suminwa, la nouvelle ministre d'Etat en charge du Plan". *Actualite.cd* (in பிரெஞ்சு). 27 March 2023. பார்க்கப்பட்ட நாள் 1 April 2024.
**இனாம்கோவில்பட்டி அய்யனார் கோயில்** தமிழ்நாட்டில் தென்காசி மாவட்டம், இனாம்கோவில்பட்டி என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அய்யனார், பூரண, புஷ்கலை சன்னதிகளும், கருப்பசாமி உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
**ரேஷ்மா ஷெட்டி** *(Reshma Shetty)* பிறப்பு: நவம்பர் 2, 1977) ஒரு *பிரித்தானிய*, அமெரிக்கக் தொலைக்காட்சி மற்றும் திரைப்பட நடிகை மற்றும் பாடகர் ஆவார். *யு.எஸ் நெட்வொர்க்* தொலைக்காட்சி தொடரான *ராயல் பென்ஸ்ஸில்* திவ்யா கட்டேர் என்ற அவரது பாத்திரத்தில் நடித்ததன் மூலம் பரவலாக அறியப்படுகிறார்.

ஆரம்ப வாழ்க்கை
--------------

ஷெட்டி 1977 நவம்பர் 2இல் இங்கிலாந்திலுள்ள மான்செஸ்டரில் பிறந்தார். இவரின் பெற்றோர்கள் இந்தியர்கள் ஆவர். இவர் இங்கிலாந்து மற்றும் அமெரிக்காவின் ரிச்மண்ட் (வர்ஜீனியா) ஆகிய இரு நாடுகளிலும் வாழ்ந்தார். இவர் ஜேம்ஸ் மாடிசன் பல்கலைக்கழகத்தில் படித்து வந்தார், ஆனால், குரல் தேர்வுகளுக்கானப் போட்டிகளில் வெற்றி பெற்ற பின்னர், ஆப்பெராவில் சேர்ந்து தனது படிப்பினை இளங்கலை இசை பட்டப்படிப்பிற்கு மாற்றிக்கொண்டார். ஷெட்டி கென்டக்கி பல்கலைக்கழகத்தில் இசையில் முதுகலைப்பட்டம் பெற்றார், *சின்சின்னாட்டி கன்சர்வேட்டரி ஆஃப் மியூசிக்*கிற்கு செல்லுவதற்கு முன்னர், அவர் 2005 இல் *ஓபரா*வில் தனது கலை பட்டயச் சான்றினைப் பெற்றார்.

தொழில்
------

ஷெட்டி ஒரு *பாம்பே டிரீம்ஸ்* என்ற சுற்றுப் பயண இசைக்குழுவை 2006 முதல் நடத்தி வந்தார். ஷெட்டி *ஆஃப் பிராட்வே* என்ற நாடகக்குழுவின் *ரஃப்டா ரஃப்தா* என்ற நாடகத்தில் நடித்துள்ளார். மேலும், ஷெட்டி அமெரிக்க தொலைக்காட்சி நிகழ்ச்சியான "ராயல் பீன்ஸ்" (யுஎஸ்ஏ நெட்வொர்க்கில் ஒளிபரப்பப்பட்டது) என்ற நாடகத்தில் ஒரு நடிகராக நடித்துள்ளார். அந்த நாடகத்தில் மருத்துவ உதவியாளரான திவ்யா கட்டேர் என்ற பெயரில் தோன்றினார். *பாக்ஸ்* செய்தித் தொலைகாட்சியில் ஒளிபரப்பான *ரெட் ஐ* என்கிற நையாண்டி நிகழ்ச்சியில் அவர் அவ்வப்போது விருந்தினராக பங்கேற்றார். ரேஷ்மா ஷெட்டி இந்தியாவில் *டவ் டாய்லட் மாய்ஸ்சரைசர் சோப்*பின் முகமாக இருக்கிறார்..

சொந்த வாழ்க்கை
--------------

ஷெட்டி தற்போது நியூயார்க் நகரத்தில் வசிக்கிறார், 2001 மார்ச் 19 அன்று ஷெட்டி *பிராட்வே*யின் தயாரிப்பான, *பாம்பே டிரீம்ஸின்* நட்சத்திரமான *டீப் கட்டே*ரை திருமணம் செய்து கொண்டார். இவர்களுக்கு அக்டோபர் 2015 ல் அரியா இலியானா என்ற மகள் பிறந்தார்.

மேற்கோள்கள்
-----------

1. 1 2  "Reshma Shetty's Bollywood musical adventure". Archived from the original on 2009-07-05.
2. ↑  Souri, Ranjit (November 9, 2009). "Desis On Cable: Reshma Shetty and Danny Pudi". *India Currents*. Archived from the original on June 4, 2011. பார்க்கப்பட்ட நாள் December 25, 2009.
3. 1 2  "Royal Pains". *USA Network*. Archived from the original on 2012-10-17. பார்க்கப்பட்ட நாள் 2019-03-13.
4. ↑  Royal Pains Q&A: Reshma Shetty
[*தொடர்பிழந்த இணைப்பு*]
5. ↑  Interview with Reshma Shetty பரணிடப்பட்டது 2010-06-08 at the வந்தவழி இயந்திரம் in *Buzzine Magazine*
6. ↑  "Reshma Shetty Welcomes Daughter Ariya Eliana – Moms & Babies – Celebrity Babies and Kids - Moms & Babies - People.com". *PEOPLE.com*. Archived from the original on 2015-10-24. பார்க்கப்பட்ட நாள் 2019-03-13.

வெளி இணைப்புகள்
---------------

* ஐ.எம்.டி.பி இணையத்தளத்தில் Reshma Shetty
* Interview at WickedInfo.com
* "Desis on Cable: Reshma Shetty and Danny Pudi": Interview in *India Currents* magazine by Ranjit Souri, November 2009
கோட்டை in அரியானா, இந்தியாவார்ப்புரு:SHORTDESC:கோட்டை in அரியானா, இந்தியா
**லோகாரு கோட்டை** (*Loharu Fort*), 16 ஆம் நூற்றாண்டில் கட்டப்பட்ட ஒரு கோட்டையாகும். இது இந்தியாவின் அரியானா மாநிலத்தில் உள்ள லோகாரு நகரில் உள்ள அரசால் பாதுகாக்கப்பட்ட தொல்லியல் நினைவுச்சின்னமாகும். கோட்டை, அரியானா- இராசத்தான் எல்லையின் இருபுறமும் மணல் பகுதியில் அமைந்துள்ள மாநிலங்களுக்கு இடையேயான செகாவதி பகுதியின் ஒரு பகுதியாகும்.

வரலாறு
------

கி.பி 1570 இல் நிறுவப்பட்ட பிறகு, கோட்டையின் கட்டுப்பாடு செகாவதி ஆட்சியாளர்களிடமிருந்து அல்வார் இராசியம் வசம் சென்றது. மராத்தியப் பேரரசில் சிற்றரசாக இருந்த இசுலாமிய நவாபுகள் வசம் லோகாரு இராச்சியம் சென்றது. மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற லோகாரு இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இறுதியாக இராச்சியத்தின் நவாப் *அகமது பக்ஷ் கான்* இதனை 1971 இல் அரியானா அரசாங்கத்திற்கு விற்றார்.

2021 ஆம் ஆண்டில், கோட்டைக்கு மாநில பாதுகாக்கப்பட்ட நினைவுச்சின்னம் அந்தஸ்து வழங்கப்படும் என்று அரியானா அரசு அறிவித்தது.

கோட்டை கிட்டத்தட்ட எட்டு ஏக்கர் பரப்பளவில் கட்டப்பட்டுள்ளது. 1570 இல் கட்டப்பட்ட முந்தைய செகாவதி மண் கோட்டைக்குப் பதிலாக தற்போதைய கோட்டை 1803 இல் நவாப் அகமது பக்ஷ் கானால் கட்டப்பட்டது. தற்போதைய கோட்டை இராஜபுத்திரர், முகலாய மற்றும் பிரித்தானிய காலனித்துவ கட்டிடக்கலையின் மூன்று பாணிகளை ஒருங்கிணைக்கிறது.

இதனையும் காண்க
--------------

* இந்தியாவில் சுற்றுலாத்துறை
* செகாவதி பிரதேசம்

சான்றுகள்
---------

1. 1 2 3 4 5 6 7 8 9  Loharu Fort, Bhiwani, to be state-protected monument, The Tribune, 27 Aug 2021.
2. ↑  Loharu Fort, Goibibo.

மேலும் படிக்க
-------------

* Ranbir singh Shekhawat(DUNDLOD) *History of Shekhawats,*Jaipur,2001 ISBN 81-86782-74-5
* Ghansyamdas Birla: *Bikhare Vicharon ki Bharonti,* New Delhi, 1978
* *Rajasthan: the painted walls of Shekhavati*, by Aman Nath and Francis Wacziarg. Vikas Publications, 1982. ISBN 0-7069-2087-2.
**வரதராஜன் முனிசுவாமி முதலியார்** அல்லது **வரதா பாய்** (1926–1988) என்றழைக்கப்படுமிவர், வட ஆற்காடு மாவட்டத்தை பூர்வமாக கொண்டு  தூத்துக்குடியில் பிரித்தானிய கப்பல் கழகத்தில் பணி செய்து வந்த குடும்பத்தில் பிறந்து  மும்பையில் தாதாவாக திகழ்ந்தவராவார். 1970-களில் மிகப்பிரபலமான மாஃப்பியா கும்பலில் இருந்த ஹாஜி மஸ்தானுக்கும் நிகழுலகத்திற்கும் இணைப்புப் பாலமாக விளங்கினார்.

தொழில்
------

1960-களில் மும்பை தொடருந்து நிலையத்தில் சுமைதூக்குக் கூலியாக தன்னுடைய ஆரம்ப காலத்தில் வேலை செய்தார். பின்னர், போதை பொருட்கள் கடத்தல் தொழிலும், மக்தா என்னும் சூதாட்டத்திலும் ஈடுபட்டார். இவ்வாறு படிப்படியாக வளர்ந்த வரதராஜன் பின்னர் கூலிக்கு கொலை செய்தல், கொள்ளை மற்றும் கடத்தல் என அனைத்திலும் ஈடுபட்டதின் விளைவாக 1980-களில் மிகப்பெரிய தாதாவாக உருவானார். இவர் 1980-களில், கட்டப் பஞ்சாயத்திலும் ஈடுபட்டார். கரீம் லாலா-விற்கு பிறகு மிகப்பெரிய சமூகவிரோதியாக விளங்கினார். அச்சமயத்தில், கரீம் லாலா, வரதராஜன் மற்றும் ஹாஜி மஸ்தான் ஆகிய மூவரும் மும்பையில் தாதாவாக திகழ்ந்தனர்.

ஆன்மீகம்
--------

மாத்தூங்கா மற்றும் தாராவி பகுதிகளில் அதிகமான ஆதிக்கம் செலுத்தி வந்தார் வரதராஜன். இவர் மாத்தூங்கா பகுதியில் உள்ள கணபதி கோயிலில், கிருபானந்த வாரியார் சுவாமிகள் முலம் விநாயக சதூர்த்தி விழாவை நடத்தி வந்தார்.

மரணம்
-----

1980-களின் பிற்பாதியில் மும்பையில் அதிகப்படியான பஞ்சாலைகள் மூடப்பட்ட பிறகு இவருடைய செல்வாக்கும் குறையத்தொடங்கியது. 1980-களின் இறுதியில், இவர் சென்னைக்குத் திரும்ப வந்தார். 1988-ம் ஆண்டு தன்னுடைய 62-ம் அகவையில் காலமானார்

திரைப்படங்களில்
---------------

1987-ம் ஆண்டு, மணி ரத்னம் இயக்கத்தில் வெளியான *நாயகன்* திரைப்படத்தில், வரதராஜனின் வாழ்க்கையை அடிப்படையாகக் கொண்டு இருந்தது. கமல் ஹாசன் அக்கதாப்பாத்திரத்தில் நடித்திருந்தார்.

தயவான் என்ற பெயரில் வினோத் கண்ணா நடிப்பில் இந்தியிலும் இப்படம் 21 அக்டோபர், 1988 அன்று வெளியானது.

தொலைக்காட்சி ஒன்றில் பேட்டியளித்த, அமிதாப் பச்சன் அவருடைய அக்னீபாத் திரைப்படத்திலுள்ள வசனங்கள் வரதராஜ முதலியார் பயன்படுத்தியதில் இருந்து எடுக்கப்பட்டது என்று கூறினார்.

மேலும் பார்க்க
--------------

* கூகிள் புத்தகங்களில் வரதராஜ முதலியார்

குறிப்புகள்
-----------

1. ↑  "Times of India article - Amitabh Bachchan recalls the old dons of Mumbai of yore". *The Times Of India*. 3 July 2011. .

| Persondata |
| --- |
| Name | வரதராஜன், முதலியார் |
| Alternative names |  |
| Short description | கடத்தல் மன்னன் |
| Date of birth | 1926 |
| Place of birth | தூத்துக்குடி, தமிழ் நாடு |
| Date of death | 1988 |
| Place of death | சென்னை, தமிழ் நாடு |
**வளைகுடா விமானம்**  (அரபு மொழி: طيران الخليج‎ *தயரான் அல் கலீஜ்*, ஆங்கிலம் : Gulf Air) என்பது பஹ்ரைன் நாட்டு அடையாள வான்வழி நிறுவனம். பஹ்ரைன் பன்னாட்டு விமான நிலையத்தை மையம் கொண்ட இவ்வான்வழி 45 இடங்களுக்கும் 28 நாடுகளுக்கும் பறக்கிறது.

குறியீடு ஒப்பந்தம்
------------------

இவ்வான்வழி இதர வான்வழி நிறுவங்களுடன் வான்வழி கூட்டு ஒப்பந்தம் (airline agreements) வைத்திருக்கப்படவில்லை என்றாலும் இந்தியாவின் ஜெட் வான்வழி மற்றும் ஓமான் விமானம் ஆகிய நிறுவங்களுடன் தொடர்பயணியர் திட்டங்களில் (frequent flier programs) குறியீடு ஒப்பந்தம் வைத்துள்ளது (code-share agreements).

வரலாறு
------

### வளைகுடா பறப்பியல் (Gulf Aviation)

இந்நிறுவனம் 1945இல் தொடக்கிவைக்கப்பட்டது. 1940களில் தோஹாவிற்கும் பஹ்ரைனிற்கும் இடையே வாடகை விமான சேவை அறிமுகப்படுத்தப்பட்டது. இந்நிறுவனத்தை தொடக்கி வைத்த போஸ்வோர்த் என்பவர் "வளைகுடா பறப்பியல்" (Gulf Aviation) என்கிற பெயரில் நிறுவனத்தை பதிவு செய்தார்.

### புதிய பறப்புக்கள்

பிறகு இந்தியாவிற்கும் சீனாவிற்கும் புதிய பறப்புக்கள் சேர்க்கப்பட்டது. இவர் ஒரு செயல் விளக்கப் பறப்பில் மரணம் அடைந்தார். 1951இல் பிரித்தானிய வெளிநாட்டு பறப்பியல் நிறுவனம் (British Overseas Aviation Corporation-BOAC) இந்நிறுவனத்தின் பங்குகளை வாங்கியது. 1978இல் கத்தார், பஹ்ரைன், ஓமான் ஆகிய அரசாங்கங்கள் இந்நிறுவனத்தின் பங்குகளை வாங்கின.

### வணிகப்பெயர் மாற்றம்

பிறகு இந்நிறுவனத்திற்கு வணிகப்பெயர் மாற்றம் (re-branding) செய்யப்பட்டது. 1980களில் ரியாத், ஃபிரான்க்ஃபுர்ட், டமஸ்கஸ், இஸ்தான்புல் ஆகிய இடங்களுக்கு பறப்புக்கள் அறிமுகப்படுத்தப்பட்டன.
இரண்டு சூப்பர்சோனிக் வானூர்திகளில் இருந்து அதிர்வலைகளின் தொடர்பு (நாசா, 2019)
**மீயொலிவேக வானூர்தி** அல்லது **சூப்பர்சோனிக் வானூர்தி** (*supersonic aircraft*) என்பது ஒலியின் வேகத்தை (மாக் எண் 1) விட வேகமாகப் பறக்க கூடிய ஒரு வானூர்தி ஆகும். இருபதாம் நூற்றாண்டின் இரண்டாம் பாதியில் மீயொலிவேக விமானம் உருவாக்கப்பட்டது. இவை ஆராய்ச்சி மற்றும் இராணுவ நோக்கங்களுக்காகக் கிட்டத்தட்ட முற்றிலும் பயன்படுத்தப்பட்டு வருகின்றன. துப்போலெவ் டி.யு-144 (முதல் பறப்பு: திசம்பர் 31, 1968), கான்கோர்டு (முதல் பறப்பு மார்ச் 2, 1969) ஆகிய இரண்டு மட்டும் உள்நாட்டுப் பயன்பாட்டிற்காக சேவைக்கு விடப்பட்டிருந்தன. சூப்பர்சோனிக் வானூர்திகளின் பொதுவான உதாரணம் சண்டை வானூர்திகள் ஆகும்.

அதிர்வலைகள் அல்லது "ஒலி முழக்கம்" ஆகியவற்றோடு தொடர்புடைய ஒலி அழுத்தம், ஒலியை விட வேகமாகப் பயணிக்கும் ஏதேனும் பொருள் உருவாக்கப்பட்டதன் காரணமாக சூப்பர்சோனிக் வானூர்தியின் காற்றியக்கவியல் என்பது அமுக்குமைப் பாய்வு என்று அழைக்கப்படுகிறது.

மாக் எண் 5 ஐ விட கூடிய வேகத்தில் செல்லும் வானூர்திகள் கைப்பர்சோனிக் வானூர்தி என அழைக்கப்படுகின்றன.

இவற்றையும் பார்க்க
------------------

* மீஉயர் அதிர்வெண் வானூர்தி
* ஒலித்தடை

மேற்கோள்கள்
-----------

* Gunston, Bill (2008). *Faster than Sound: The Story of Supersonic Flight*. Somerset, UK: Haynes Publishing. பன்னாட்டுத் தரப்புத்தக எண்:978-1-84425-564-1. .
**வான்கூவர் திரைப்படக் கல்லூரி (Vancouver Film School - VFS)** கனடாவின் வடமேற்கே பிரித்தானிய கொலம்பியா மாகாணத்தின் வான்கூவர் நகரில் உள்ள தனியார் பொழுதுபோக்கு சார்ந்த கலைக் கல்லூரி ஆகும்.

இந்த கலைக் கல்லூரி 1987-ம் ஆண்டு நிறுவப்பட்டது. 2007-ம் ஆண்டு இக்கல்லூரியின் 20-ம் ஆண்டு விழாவையொட்டி புதிய மாணவர்களுக்கென்று 10 லட்சம் டாலர்கள் ஊக்கத்தொகை வழங்க ஒதுக்கப்பட்டது. 2008 மார்ச் மாதம் வான்கூவர் திரைப்படக் கல்லூரி யூ டியூப் இணையதளத்துடன் இணைந்து சிறந்த படைப்புகளுக்கான போட்டி ஒன்றை நடத்தி தேர்வு பெற்ற முதல் மூன்று போட்டியாளர்களுக்கு கல்விக் கட்டண ஊக்கத்தொகை வழங்கியது.

வரலாறு
------

1987-ம் ஆண்டு 6 மாணவர்களுடன் இக்கல்லூரி திறக்கப்பட்டது. அதன் பிறகு படிப்படியாக வளர்ச்சி அடைந்தது இக்கல்வி நிறுவனம். இங்கு திரைப்பட தயாரிப்பு, முப்பரிமாண (3டி) அனிமேஷன் மற்றும் விசுவல் எபெக்ட்ஸ், திரைப்பட மற்றும் தொலைக்காட்சி நிகழ்ச்சிகளுக்கான நடிப்பு, திரைக்கதை - வசனம், டிஜிட்டல் கம்ப்யூட்டர் கேம்ஸ் தயாரிப்பு போன்ற திறன்களில் ஓராண்டு கால பயிற்சி வகுப்புகள் நடைபெறுகின்றன.

வான்கூவர் திரைப்பட மற்றும் தொலைக்காட்சி படப்பிடிப்புகளுக்கு புகழ்பெற்ற நகரம் ஆகும். ஆண்டுதோறும் 200-க்கும் மேற்பட்ட திரைப்படங்கள் மற்றும் தொலைக்காட்சி நிகழ்ச்சிகளின் படப்பிடிப்பு இந்நகரில் நடைபெறுவது வழக்கம்.

மேற்கோள்கள்
-----------

1. ↑  சிறந்த படைப்புகளுக்கான போட்டி
2. ↑  படப்பிடிப்புக்கு புகழ் பெற்ற நகரம்
[*தொடர்பிழந்த இணைப்பு*]
**நைலான் 66** (*Nylon 66*, நைலான் 6-6, நைலான் 6/6, அல்லது நைலான் 6,6) என்பது ஒரு வகையான பாலியமைடு ஆகும். நைலான்கள் பல வகைகளில் காணப்பட்டாலும், துணி மற்றும் நெகிழித் துறைகளில் பயன்படும் இரண்டு வகை நைலான்களில் நைலான் 6 மற்றும் நைலான் 66 ஆகியவை பொதுவாகப் பயன்படுத்தப்படுபவை ஆகும். நைலான் 6,6 1935 பெப்பிரவரி 28 இல் வாலசு கரோத்தர்சு என்னும் அமெரிக்க வேதியியலாளரால் உருவாக்கப்பட்டது. இது எக்சாமெதிலீன் டை அமீன் மற்றும் அடிபிக் அமிலம் ஆகிய இரண்டு மூலக்கூறுகள் சோ்ந்த சோ்மம் ஆகும். இந்த இரண்டு மூலக்கூறுகளுமே தங்களில் 6 கார்பன் அணுக்களைக் கொண்டவை. இதன் காரணமாகவே இந்த நைலான் வகையானது, நைலான் 6,6 என அழைக்கப்படுகிறது.

தயாரிப்பு முறை
--------------

எக்சாமெதிலீன் டை அமீன் மற்றும் அடிப்பிக் அமிலம் ஆகியவை பல்படியை உருவாக்கும் ஒரு குறுக்க வினையில் ஈடுபட்டு நைலான் 66 கிடைக்கிறது.

பயன்பாடுகள்
-----------

2011 ஆம் ஆண்டில் உலக அளவில் நைலான் 66 ஆனது 2 மில்லியன் டன் அளவுக்கு உற்பத்தி செய்யப்பட்டது. அந்த கால கட்டத்தில் உற்பத்தி செய்யப்பட்டவற்றில் பாதிக்கு மேல் செயற்கை இழைகளும் மீதமுள்ளவற்றை பொறியியல் சார்ந்த ரெசின்களும் இடம் பிடித்தன. மிக அதிக அளவு வலிமை, உறுதித்தன்மை, வெப்பம் மற்றும் வேதிப்பொருட்களுக்கு எதிரான நிலைப்புத்தன்மை ஆகியவை தேவைப்படம் இடங்களில் நைலான் 66 பயன்படுத்தப்படுகிறது. துணிகள் நெய்வதிலும், உறைகள், துாாிகைகள் தயாாிப்பதிலும், நைலான் பயன்படுகிறது. சுருங்கிய நைலான் இழைகள் மீள் தன்மையுடைய பட்டைகள் (எலாஸ்டிக்) தயாாிக்கவும் பயன்படுகிறது.

வேதியியல்
---------

நைலான்கள் குறுக்க வினையினால் கிடைக்கப்பெற்ற இணை பலபடியாகும். இவை சம பங்குள்ள அமீன் மற்றும் காா்பாக்சிலிக் அமிலம் ஆகிய இரண்டு வினைசெயல் தொகுதிகளைக் கொண்ட ஒற்றைப்படிகள் வினைபுரிவதால் கிடைக்கின்றன.

மேற்கோள்கள்
-----------

1. ↑  American Chemical Society National Historic Chemical Landmarks. "Foundations of Polymer Science: Wallace Carothers and the Development of Nylon". *ACS Chemistry for Life*. பார்க்கப்பட்ட நாள் 27-01-2015. `{{cite web}}`: Check date values in: `|accessdate=` (help)
2. ↑  "Wallace Hume Carothers". *Chemical Heritage Foundation*. பார்க்கப்பட்ட நாள் 30-11-2016. `{{cite web}}`: Check date values in: `|accessdate=` (help)
3. 1 2   *வேதியியல் மேல்நிலை இரண்டாம் ஆண்டு தொகுதி 2*. தமிழ்நாட்டுப் பாடநுால் கழகம், சென்னை. 2007. பக். 407.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Rattus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**சுலா எலி** (*Sula rat-Rattus elaphinus*) என்பது முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும்.இது இந்தோனேசியா, சுலா தீவுக்கூட்டத்தில் உள்ள தலியாபு மற்றும் மங்கோல் தீவுகளில் மட்டுமே காணப்படுகிறது. சனானா தீவில், அறிமுகப்படுத்தப்பட்ட *ரேட்டசு தானேசுமி* மற்றும் *ரேட்டசு எக்சுலான்* மட்டுமே காணப்படுகின்றன.

மேற்கோள்கள்
-----------

1. ↑  Gerrie, R.; Kennerley, R. (2017). "*Rattus elaphinus*". *IUCN Red List of Threatened Species* **2017**: e.T19327A22444179. doi:10.2305/IUCN.UK.2017-2.RLTS.T19327A22444179.en.. பார்த்த நாள்: 17 November 2021.

*
மலேசிய நாட்டிலுள்ள தியோமன் தீவு
**அடர் வனம்** என்பது அடர்த்தியாக வளர்ந்த பசுமையான மரங்களைக் கொண்டுள்ள காடு அல்லது வனம் ஆகும். கடந்த சில நூற்றாண்டுகளாக *ஜங்கிள்* (*jungle*) என்ற ஆங்கிலப் பதத்தின் பயன்பாடு மிகவும் வேறுபட்டுள்ளது. மேற்கத்திய இலக்கியங்களில் இந்த அடர் வனத்திற்குரிய ஆங்கிலப் பதமான "*ஜங்கிள்" (jungle)*  நாகரிகத்தின் கட்டுப்பாடில்லாத குறைந்த நாகரீக வளர்ச்சியடைந்த வெளிகளை குறிக்கப் பயன்பட்டது.

சொற்பிறப்பியல்
--------------

*ஜங்கிள்* என்ற சொல்லானது சமஸ்கிருத வார்த்தை *ஜங்களா* (சமக்கிருதம்: जङ्गल) என்பதிலிருந்து தோன்றியதாகும். இதன் பொருள் விளைவிக்கப்படாத நிலம் என்பதாகும். இருந்த போதிலும் வறண்ட நிலப்பகுதியைக் குறிப்பதற்கும் இச்சொல் பயன்பட்டிருக்கிறது. ஆங்கிலோ - இந்தியர் ஒருவர் இச்சொல்லுக்கான உட்பொருளாக "சிக்கலான புதர்" எனக் கூறுகிறார்.  இந்தி மொழியில் உள்ள  இதை ஒத்த  சொல் காடுகளைக் குறிப்பதாக வேறு சிலரும் முன் வைக்கின்றனர்.. இந்தச் சொல் பரவலாக இந்தியத் துணைக்கண்டத்தின் பல மொழிகளிலும் பயன்படுத்தப்படுகிறது.

மேற்கோள்கள்
-----------

1. ↑  Francis Zimmermann (1999). *The jungle and the aroma of meats: an ecological theme in Hindu medicine. Volume 4*. Motilal Banarsidass. பன்னாட்டுத் தரப்புத்தக எண்:81-208-1618-8.
2. ↑  Dove, Michael R. (1992). "The Dialectical History of "Jungle" in Pakistan: An Examination of the Relationship between Nature and Culture". *Journal of Anthropological Research* **48** (3): 231–253. .
3. ↑  Yule, Henry, Sir (1903). *Hobson-Jobson: A glossary of colloquial Anglo-Indian words and phrases, and of kindred terms, etymological, historical, geographical and discursive. New ed. edited by William Crooke, B.A.*. J. Murray, London இம் மூலத்தில் இருந்து 2012-07-07 அன்று. பரணிடப்பட்டது.. .
**நிர்மலா வாத்வானி** (*Nirmala Wadhwani*) குசராத்தைச் சேர்ந்த அரசியல்வாதி ஆவார். இவர் விஜய் ரூபானி அமைச்சரவையில் பெண்கள் மற்றும் குழந்தைகள் மேம்பாட்டு அமைச்சராக இருந்தார். இவர் குஜராத் சட்டப்பேரவையில் நரோதா சட்டமன்றத் தொகுதி உறுப்பினராக 2012 முதல் 2017 வரை பதவியிலிருந்தார்.

வாழ்க்கை வரலாறு
---------------

வாத்வானி சிந்தி பாரம்பரியத்தைச் சேர்ந்தவர். இவர் முன்பு மகப்பேறியல் மற்றும் மகளிர் மருத்துவத்தில் நிபுணத்துவம் பெற்ற மருத்துவராக இருந்தார். குரோஷியாவில் இருந்து சோனோகிராபியில் பட்டயப்படிப்பினை முடித்த இவர், அகமதாபாத் மருத்துவச் சங்கத்தின் பெண்கள் பிரிவின் தலைவராகவும் இருந்துள்ளார். இவர் பாரதிய ஜனதா கட்சி (பிஜேபி) உறுப்பினர் ஆவார். குசராத்தில் பாஜகவின் செயற்குழுவில் உறுப்பினராக உள்ளார். குசராத் சட்டமன்ற உறுப்பினராக, இவர் ஐ. சி. டி. எஸ், பிசி-பிஎன்டிடி, ஷாலா ஆரோக்யா சட்டமன்ற உறுப்பினர் குடியிருப்புகள் உள்ளிட்ட குழுக்களில் உறுப்பினராகப் பணியாற்றியுள்ளார். இவர் 2012 குசராத்து சட்டப்பேரவைத் தேர்தலில் நரோடா சட்டமன்றத் தொகுதியில் வெற்றி போட்டியிட்டுப் பெற்றார். ஆகத்து 2016-இல், குசராத்தின் பெண்கள் மற்றும் குழந்தைகள் மேம்பாட்டு அமைச்சராக நியமிக்கப்பட்ட நிர்மலா, முதலமைச்சர் விஜய் ரூபானி அமைச்சரவையில் பதவிவகித்த ஒரே பெண் உறுப்பினர் ஆவார்.

பிப்ரவரி 2017 குசராத்து சட்டப்பேரவையின் கூட்டத்தொடரில், விவசாயி தற்கொலை குறித்த விவாதம் கைகலப்பாக மாறியது. வாத்வானி காயமடைந்தார். இந்தியத் தேசியக் காங்கிரசின் சில சட்டமன்ற உறுப்பினர்கள் தனது கையில் காயம் ஏற்படுத்தியதாக இவர் குற்றம் சாட்டினார். 2017 குசராத்து சட்டப்பேரவைத் தேர்தலில் பாஜக இவருக்குப் போட்டியிட வாய்ப்பு வழங்கவில்லை.

மேற்கோள்கள்
-----------



1. ↑  "Smt. (Dr.) Nirmla Sunil Wadhwani" (PDF). Gujarat Legislative Assembly. பார்க்கப்பட்ட நாள் 30 November 2017.
2. ↑ . 23 February 2017.
3. ↑  .
டி.என்.ஏ நகலாக்கம்.
**மனிதன் மரபணுத்தொகைத் திட்டம்** என்பது மனிதரின் மரபணுத்தொகையை முழுமையாகக் கண்டறிந்து ஆவணப்படுத்த முன்னெடுக்கப்பட்ட திட்டம் ஆகும். இந்த திட்டம் அமெரிக்காவின் தலைமையில் மேலும் ஐந்து நாடுகள் இணைந்து (சீனா, பிரான்ஸ், யேர்மனி, யப்பான், பிரித்தானியா) முன்னெடுக்கப்பட்டது.

மனித வரலாற்றில் இது ஒரு முக்கிய அறிவியல் தொழில்நுட்ப மைல்கல்லாக பார்க்கப்படுகிறது. மனிதரின் மரபகராதியை பிற உயிரின மரபகராதிகளுடன் ஒப்பிட்டு நடைபெற்ற ஆய்வுகள் படிவளர்ச்சிக் கொள்கையை ஆணித்தரமாக உறுதி செய்தது. மரபகராதி மருத்துவத் துறையில் புரட்சியை ஏற்படுத்தும் என்று எதிர்பாக்கப்படுகிறது. வரலாற்றில் முதல் முறையாக மனிதர் தமது மரபணுவை நுண்ணியமுறையில் மாற்றி அமைக்க இந்த திட்டம் வழியமைத்தது. எதிர்காலத்தில் மனிதர் திட்டமிட்டு தமது படிவளர்ச்சியை முன்னெடுக்க முடியும்.

வரலாறு
------

மனித மரபணுத்தொகையை முழுமையாக ஆராய்ந்து அறிவதற்காக மனித மரபணுத்தொகைத் திட்டம் 1989 இல்  ஆரம்பிக்கப்பட்டு, 2000 ஆம் ஆண்டில் முழு மரபணூத்தொகைக்குரிய ஒரு சுமாரான வரைவு செய்து முடிக்கப்பட்டது. பின்னர் 2003 ஆம் ஆண்டில், அப்போதுள்ள தொழில்நுட்பத்தின் அடிப்படையில் முக்கியமான மரபணுக்கள் அனைத்தையும் உள்ளடக்கிய, முழுமையான மரபணுத்தொகை அறியப்பட்டு விட்டதாக அறிவிக்கப்பட்டது. 2006 ஆம் ஆண்டில், கடைசியாக ஆராயப்பட்டுக் கொண்டிருந்த நிறப்புரியின் ஆய்வும் முடிவடைந்து, Nature எனப்படும் அறிவியல் இதழில் வெளியிடப்பட்டதுடன், மனித மரபணுத்தொகை ஆய்வுத் திட்டம் முழுமையடைந்து விட்டது. இதன் மூலம் கிடைக்கப்பெற்ற தகவல்கள் உலகெங்கும் உள்ள உயிரியல் மருத்துவ ஆய்வாளர்கள், மருத்துவர்களால் பயன்படுத்தப்பட முடியும்.

இந்தியா பங்கெடுக்க தவறுதல்
--------------------------

இந்த திட்டத்தில் ஆறுநாடுகள் முக்கிய பங்களித்தன. இதில் இந்தியா பங்களிக்க தவறிவிட்டது. இதை தவறவிட்டதற்கு இந்தியாவின் மந்தமான அரச துறையே காரணம் என இந்தியாவை பங்கெடுக்க ஊக்குவித்த இந்திய விஞ்ஞானி Pushpa M. Bhargava ஒரு கட்டுரையில் தெரிவித்தார்.

மேற்கோள்கள்
-----------

1. ↑  "It's personal: Individualised genomics has yet to take off". The Economist. 2010-06-17.. பார்த்த நாள்: 2010-06-21.
2. ↑  "White House Press Release". பார்க்கப்பட்ட நாள் 2006-07-22.
3. ↑  Noble, Ivan (2003-04-14). "Human genome finally complete". *BBC News*.. பார்த்த நாள்: 2006-07-22.
4. ↑  "Guardian Unlimited". *The Guardian* (London) இம் மூலத்தில் இருந்து 2007-10-12 அன்று. பரணிடப்பட்டது... பார்த்த நாள்: 2006-07-22.
5. ↑  "In essence, lack of our involvement in the human genome sequencing project has been on account of the lack of vision, of commitment to the country, of professional competence, and of integrity on part of the Department of Biotechnology and of those on whom it has largely depended." 
Human Genome Project: Missed opportunities for India பரணிடப்பட்டது 2008-09-29 at the வந்தவழி இயந்திரம்

வெளி இணைப்புகள்
---------------

* Human Genome Project Information

? National Human Genome Research Institute
**சந்தீப் சௌதா** (*Sandeep Chowta*) (பிறப்பு 1967 அல்லது 1968) ஓர் இந்திய இசையமைப்பாளர் ஆவார். இவர் முதன்மையாக பாலிவுட் மற்றும் தெலுங்குத் திரையுலகில் பணியாற்றுகிறார். மேலும், இந்தியாவில் கொலம்பியா ரெக்கார்ட்ஸ் என்ற இசைத்தட்டு நிறுவனத்தின் தலைவராகவும் உள்ளார்.  இவர் சில பாடல்களையும் பாடியுள்ளார்.

2003 ஆம் ஆண்டில், சந்தீப் *டெட் எண்ட்* என்ற தலைப்பில் போதைப்பொருள் உபயோகிப்பதற்கு எதிரான ஆவணப்படத்தை தயாரித்தார். இது பல திரைப்பட விழாக்களில் திரையிடப்பட்டது. பதினேழு வயது கல்லூரி மாணவியும் போதைப்பொருள் எதிர்ப்பு ஆர்வலருமான தன்யா குப்சந்தனி என்பவ்ர் இதைத் தயாரித்திருந்தார்.

2004 ஆம் ஆண்டில் சந்தீப் சௌதா தனது மும்பையில் இயங்கிவரும் *ஏஓ மியூசிக்* என்ற புது யுக இசையரங்கத்தில் அமெரிக்க ஜாஸ்இசைக்கலைஞர் ஜே ஆலிவர் மற்றும் ரிச்சர்ட் கன்னாவே ஆகியோரை சேர்த்து அவர்களை குழுவின் முக்கிய உறுப்பினர்களில் ஒருவராக்கினார்.    ஏஓ மியூசிக் இசைக்கலைஞர்களான மிரியம் ஸ்டாக்லி, கார்ல் ஜென்கின்ஸ் ஆகியோரைக் கொண்டஅடிமஸ் என்ற இசைத் தொகுப்புகளின் குரல் மற்றும் உலகெங்கிலும் உள்ள குழந்தைகளின் பாடல் குழுமங்களையும் கொண்டுள்ளது. சந்தீப்பின் முயற்சியால் ஏஓ மியூசிகின் இசைத் தொகுப்பு வெளியீடுகள் 2009 ஆம் ஆண்டு முதல் சர்வதேச அளவில் முதல் ஐந்து பட்டியலில் இடம்பிடித்துள்ளது.   

சந்தீப் 12 தெலுங்குத் திரைப்படங்களுக்கும் இசையமைத்துள்ளார்.

சொந்த வாழ்க்கை
--------------

சந்தீப் சௌதா ஆப்பிரிக்க நாடானகானாவில் பிறந்தார்.  நைஜீரியாவில் வளர்ந்தார். பின்னர் இந்தியாவின் பெங்களூருக்கு குடிபெயர்ந்தார். இவர் பந்த் சமூகத்தைச் சேர்ந்த துளு எழுத்தாளரும் தொழிலதிபருமான டி. கே. சௌதாவின் மகன்.   இனவியலாளர் பிரஜ்னா சௌதா இவரது தங்கையாவார். 



1. ↑  "New musical direction". *The Hindu*. 26 May 2007 இம் மூலத்தில் இருந்து 13 September 2008 அன்று. பரணிடப்பட்டது.. .
2. ↑  AllMusic artist album-"...and Love Rages On!"
3. ↑  AllMusic artist album-"Twirl"
4. ↑  Publicity Wire news article
5. ↑  Zone Music Reporter Charts Top 100 February 2009–"Twirl"
6. ↑  Zone Music Reporter Charts Top 100 August 2011–"...and Love Rages On!"
7. ↑  ZMR Top 10 for April 2013
8. 1 2  Correspondent (31 December 2005). "Sandeep Chowta to be back with a bang". *manglorean.com* இம் மூலத்தில் இருந்து 12 September 2014 அன்று. பரணிடப்பட்டது.. .
9. ↑  Shivashankar (2013-10-25). "Keeping Tulu close to heart". *The Hindu*. .
10. ↑  Savitha Karthik (28 October 2010). "May we have the trumpets please". *Deccan Herald*. .
**மின்புலத் தூள்நகர்ச்சி** (Electrophoresis) என்பது மின்மம் பெற்றுள்ள, வெவ்வேறு நிறைகள் கொண்ட சிறு தூள்கள் மின்புலத்தால் உந்தப்பட்டு, அத்தூள்கள் உள்ள ஊடகத்தின் வழியே வெவ்வேறு வேகத்தில் நகரும். இதனைக் கொண்டு வெவ்வேறு மூலக்கூறுகளை பிரித்தெடுக்கலாம். இச் செய்முறை தொழினுட்பம், உயிர்வேதியியல், மூலக்கூற்று உயிரியல் போன்ற துறைகளில் பெரிதும் பயன்படுகின்றது. ஒரே அளவு மின்மம் கொண்ட இருவேறு தூள்களில், கூடுதலான நிறை கொண்ட தூள் அல்லது பொடி மெதுவாக நகரும், நிறை குறைவான நிறை கொண்ட துகள் விரைந்து நகரும். ஏனெனில் மின்புலம் மின்மத்தின் அளவைக் கொண்டு உந்தும், ஆனால் எடை கூடுதலாக இருந்தால் மின்புலம் தரும் விசையால் மெள்ளவே நகரும். இதுவே அடிப்படைக் கருத்து.   

  

இரியூசு (F.F.Reuss) என்னும் உருசிய ஆய்வாளர் 1807 இல் முதன்முதலாக இம்முறையின் அடிப்படையைக் கண்டுபிடித்தார். அவர் நீரில் இடைமிதந்த களிமண் துகள்கள், மின்னழுத்தம் தந்தால் நகர்வதைக் கண்டுபிடித்தார். ஆனால் மின்புலத் தூள்நகர்ச்சிக் கருவியாக இக்கண்டுபிடிப்பு 1937 ஆம் ஆண்டுவரை, 130 ஆண்டுகளாக, பயன்படவில்லை. 1937 இல் *ஆர்ன் டிசெலியசு* (Arne Tiselius) என்பவர் மின்புலத்தால் தூள்கள் நகருவதைக் கொண்டு நகரும்-எல்லை முறை என்னும் செய்நுட்பத்தைக் கண்டுபிடித்து அறிமுகப்படுத்தினார். இன்று இச்செய்நுட்பம் பற்றி பல நூல்களும் ஆய்வுக்கட்டுரைகளும் ஆங்கிலத்திலும் பிற ஐரோப்பிய, உலக மொழிகளும் உள்ளன. தனி மற்றும் பயன்பாட்டு வேதியியலுக்கான அனைத்துலக ஒன்றியத்தின் (IUPAC) கீழ் மின்னகர்ச்சி விளைவுகளில் (electrokinetic phenomena) சிறந்த அறிஞர்களால் வெளியிடப்பட்ட நுட்ப அறிவிப்புரை ஒன்றும் உள்ளது

மேற்கோள்களும் அடிக்குறிப்புகளும்
--------------------------------

1. ↑  Reuss, F.F. *Mem.Soc.Imperiale Naturalistes de Moscow*, 2, 327 1809
2. ↑  Lyklema, J. "Fundamentals of Interface and Colloid Science", vol.2, page.3.208, 1995
3. ↑  Hunter, R.J. "Foundations of Colloid Science", Oxford University Press, 1989
4. ↑  Dukhin, S.S. & Derjaguin, B.V. "Electrokinetic Phenomena", J.Willey and Sons, 1974
5. ↑  Russel, W.B. Saville, D.A. and Schowalter, W.R. "Colloidal Dispersions", Cambridge University Press,1989
6. ↑  Kruyt, H.R. "Colloid Science", Elsevier: Volume 1, Irreversible systems, (1952)
7. ↑  Dukhin, A.S. and Goetz, P.J. "Ultrasound for characterizing colloids", Elsevier, 2002
8. ↑  "Measurement and Interpretation of Electrokinetic Phenomena", International Union of Pure and Applied Chemistry, Technical Report, published in Pure Appl.Chem. vol 77, 10, pp.1753–1805, 2005

[